Държавен вестник, бр. 76, 2018 г., стр. 20

СТР.  20	
Д Ъ Р Ж А В Е Н  В Е С Т Н И К 	
БРОЙ  76
• За ученици:
за втора степен – завършено основно об­
разование;
за трета степен – завършено основно об­
разование.
· За лица, навършили 16 години:
за втора степен – завършен първи гимна­
зиален етап;
за трета степен – придобито право за явяване 
на държавни зрелостни изпити за завърш­
ване на средно образование или придобито 
средно образование;
за четвърта степен – завършено средно 
образование.
Изискванията за входящо минимално ква­
лификационно равнище при продължаващо 
професионално образование и обучение за 
придобиване на втора степен на професионал­
на квалификация е придобита първа степен на 
професионална квалификация по професия от 
област на образование „Услуги за личността“. 
Изискванията за входящо минимално ква­
лификационно равнище при продължаващо 
професионално образование и обучение за 
придобиване на трета степен на професионал­
на квалификация е придобита втора степен на 
професионална квалификация по професия от 
област на образование „Услуги за личността“.
Здравословното състояние на кандидата се 
удостоверява с медицински документ, доказващ, 
че професията, по която желае да се обучава, 
не му е противопоказна.
1.2. Валидиране на професионални знания, 
умения и компетентности
Придобиването на квалификация по професия­
та „Маникюрист-педикюрист“ или част от нея 
чрез валидиране на придобити с неформално 
или самостоятелно учене резултати от ученето се 
осъществява съгласно Наредба № 2 от 2014 г. за 
условията и реда за валидиране на професионал­
ни знания, умения и компетентности, издадена 
от министъра на образованието и науката (ДВ, 
бр. 96 от 2014 г.).
2. Описание на професията
2.1. Трудови дейности, отговорности, лич­
ностни качества, особености на условията на 
труд, оборудване и инструменти, изисквания 
за упражняване на професията, определени в 
законови и подзаконови актове (здравословно 
състояние, правоспособност и др.)
Козметикът с втора степен на професионал­
на квалификация извършва следните основни 
трудови дейности:
· извършва козметични процедури, козме­
тични масажи за лице и тяло, козметично 
почистване на лицето чрез ръчна екстракция, 
козметичен пилинг с козметични апарати 
и продукти;
· оформя и почиства вежди, оцветява вежди 
и мигли, поставя изкуствени мигли;
· предлага и извършва процедури за грим;
· извършва апаратно и безапаратно отстра­
няване на нежеланото окосмяване;
· извършва микропигментация – перманентен 
грим с натурални растителни оцветители, 
които се поставят в кожата чрез микро­
убождания на най-повърхностния слой;
· поставя стерилни обици от медицинска 
сплав с професионален уред (пистолет);
· осъществява термични и студови проце­
дури за тяло, ръце и крака – парафинови 
компреси, затоплящи и/или изстудяващи; 
· извършва разкрасителни, релаксиращи 
грижи за лице и тяло – подхранване, ексфо­
лиация, козметични масажи, пилинг, хид­
ратация, лифтинг, регенерация, тонизиране, 
грижа за чувствителна кожа, антицелулитни, 
релаксиращи процедури за тяло, козметич­
на грижа за кожата на ръцете и ходилата, 
водни, уелнес процедури с естетичен ефект; 
· извършва процедури с препарати, продукти 
и оборудване за козметично приложение;
· прилага подходяща и безопасна за здравето 
на клиента козметична услуга; 
· създава индивидуална програма за поддър­
жане на кожата;
· консултира клиентите при избора на коз­
метична услуга и на продукти за домашно 
ползване; 
· предоставя детайлна информация на клиента 
за предлаганите услуги и продукти.
В своята работа използва козметична апара­
тура (йонофореза, вапозон, д`арсонвал, фрима­
тор, ултразвук, електроепилация, радиовълни, 
селективна светлина, галваничен ток, мускулна 
електростимулация, вакуум, апаратен масаж), 
като спазва изискванията за качество и без­
опасност, определени от производителя; козме­
тични продук­ти; специализирани инструменти и 
оборудване; работно облекло, лични предпазни 
средства. При използване на преформирани физи­
кални фактори козметикът работи под контрола 
на лекар специалист.
Козметикът с трета степен на професионална 
квалификация по специалността „Организация и 
технология на козметичните услуги“ извършва 
следните основни трудови дейности:
· подпомага реализацията на поставените 
цели за развитие на козметичния салон, на 
продуктовата и ценовата политика;
· разработва и поддържа система за архивиране 
и поддържане на данните за клиентите в 
салона, в СПА или уелнес центъра;
· създава меню и ценоразпис на процедурите, 
описва технологичната последователност и 
времетраенето им;
· подготвя ръководство с инструкции за: 
технологичната последователност при про­
цедурите, етапите на всяка процедура, 
продуктите, които се използват на всеки 
етап, и разходната норма;
· разработва и развива политика, насочена към 
проучване на потребностите на клиентите 
и изготвяне на предложения и кампании с 
ваучери, цени, отстъпки, бонуси, награди;
· създава стратегия за реклама и популяри­
зиране на салона чрез участия в рекламни 
сайтове, кампании за бонуси, отстъпки и др.;
· организира и следи за прилагането на тех­
нологиите при упражняване на козметична 
дейност с цел осигуряване високо качество 
на услугите, предлагани в салона;